**Lisa 2**.Intervjueeritavatega kontakteerumise vormi mustand

***Sihtrühm 1: Töötud***

*TEEMA: Tööampsude uuring*

*Hea [isiku nimi]!*

*Mõttekoda Praxis kutsub teid jagama oma kogemust ja arvamust ajutise töötamise kohta töötuna registreerimise ajal. Uuringu on tellinud ja selle korraldamist rahastab Majandus- ja Kommunikatsiooniministeerium.*

***Millest soovime teiega rääkida?*** *Alates 2020. aastast on võimalik töötuna arveloleku ajal teha ajutiselt tööd selliselt, et õigus töötushüvitistele ja -toetustele säilib. Kuna teil on hiljutine kokkupuude töötukassaga, soovime kuulda teie tööotsingu kogemusest ja kokkupuutest ajutise töötamisega töötuse ajal.*

*Selleks sooviksime teiega kokku leppida vestluse aja (kuni 1 tund) teile sobivas kohas (kas kohtudes või videokõne vahendusel). Teie panus on meile olulise väärtusega, et teha soovitusi töötute paremaks toetamiseks tulevikus. Uuringus osalemine on vabatahtlik ja selles mitteosalemine ei avalda mingit mõju Töötukassa teenuste saamisele. Uuringus osalemise eest kompensatsiooni ei maksta.*

*[Siia täpsema vestluse aja pakkumine]. Palun andke teada, milline aeg teile vestluseks kõige paremini sobib või pakkuge välja mõni teile paremini sobiv aeg.*

***Miks pöördume just teie poole?***

*Saime Teie kontaktandmed Töötukassalt, kuna olete olnud töötuna registreeritud 2023. või 2024. aastal. Praxis viib uuringut läbi poliitikakujundamise eesmärgil tuginedes Praxise ja Majandus- ja Kommunikatsiooniministeeriumi vahel sõlmitud lepingule. Tuginedes nimetatud lepingule edastas Töötukassa Teie kontaktandmed meile konfidentsiaalsuslepingu alusel, millega tagame Teie kontaktandmete konfidentsiaalse kasutamise. Kasutame Teie andmeid vastavalt Euroopa Liidu isikuandmete kaitse üldmäärusele ning Andmekaitse Inspektsiooni loale ainult siinses uuringus osalemise kutsete saatmiseks ning kustutame kontaktandmed peale intervjuude teostamist hiljemalt oktoobris 2024. aastal.*

***Kuidas kaitseme teie andmeid?***

*Intervjuu salvestatakse teie nõusolekul ja salvestusi säilitatakse kuni nende analüüsimiseni paroolidega kaitstud kaustas Praxise pilveserveris. Salvestused kustutatakse 2 kuu jooksul peale uuringu lõppemist (jaanuaris 2025). Salvestusele pääsevad ligi vaid uuringumeeskonna liikmed. Salvestuselt kirjutatakse tekst maha ja tekst muudetakse anonüümseks, s.t. ei kirjutata üles nimesid jm infot, mis võivad aidata tuvastada teie isikut. Neid tekste säilitatakse kuni kaks kuud uuringu lõppemise järel (jaanuarini 2025).*

*Soovi korral võite uuringus osalemise igal ajahetkel katkestada ja nõuda juba salvestatud intervjuu lindistuse hävitamist nii kaua, kui need on alles. Kuna üleskirjutatud tekstid on anonüümsed, siis nende hävitamist ei saa te nõuda.*

*Intervjuude tulemusi analüüsitakse üksnes anonüümsel kujul. Kasutades intervjuude tsitaate uuringu raportis, ei ole sinna juurde lisatud vastajaid identifitseerivat infot.*

***Täiendavat infot***

*Täiendavat infot uuringu andmekaitse tingimuste kohta leiate sellelt lingilt: [andmekaitse informatsiooni link, vt ka lisa 6]*

*Kui teil tekib täiendavaid küsimusi uuringus osalemise või isikuandmete kaitse kohta, vastavad meie uuringumeeskonna liikmed neile meeleldi.*

*[Intervjuud läbi viiva projektimeeskonna liikme kontakt]*

***Sihtrühm 2: Tööandjad***

*TEEMA: Tööampsude uuring*

*Hea [isiku nimi]!*

*Mõttekoda Praxis kutsub teid jagama oma kogemust ajutiste töötajate värbamise kohta. Uuringu on tellinud ja selle korraldamist rahastab Majandus- ja Kommunikatsiooniministeerium.*

***Millest soovime teiega rääkida?***

*Alates 2020. aastast on võimalik töötuna arvel oleku ajal teha ajutiselt tööd selliselt, et õigus töötushüvitistele ja -toetustele säilib. Kuna teie ettevõttel on varasem kokkupuude ajutiste töötajate värbamisega, soovime kuulda teie kogemusest ja kokkupuutest ajutiste töötajatega, nende värbamise põhjustest ja kogetud väljakutsetest.*

*Selleks sooviksime teiega kokku leppida vestluse aja (kuni 1 tund) teile sobivas kohas (kas kohtudes või videokõne vahendusel). Teie panus on meile olulise väärtusega, et teha soovitusi ajutise töötamise tõhusamaks rakendamiseks tulevikus. Uuringus osalemine on vabatahtlik ja selles mitteosalemine ei avalda mingit mõju Töötukassa teenuste või toetuste saamisele. Uuringus osalemise eest kompensatsiooni ei maksta.*

*[Siia täpsema vestluse aja pakkumine]. Palun andke teada, milline aeg teile vestluseks kõige paremini sobib või pakkuge välja mõni teile paremini sobiv aeg.*

***Miks pöördume just teie poole?***

*Saime Teie kontaktandmed Töötukassalt, kuna olete pakkunud töötutele ajutist tööd (nn tööampse). Praxis viib uuringut läbi poliitikakujundamise eesmärgil tuginedes Praxise ja Majandus- ja Kommunikatsiooniministeeriumi vahel sõlmitud lepingule. Tuginedes nimetatud lepingule edastas Töötukassa Teie kontaktandmed meile konfidentsiaalsuslepingu alusel, millega tagame Teie kontaktandmete konfidentsiaalse kasutamise. Kasutame Teie andmeid vastavalt Euroopa Liidu isikuandmete kaitse üldmäärusele ning Andmekaitse Inspektsiooni loale ainult siinses uuringus osalemise kutsete saatmiseks ning kustutame kontaktandmed peale intervjuude teostamist hiljemalt oktoobris 2024. aastal.*

***Kuidas kaitseme teie andmeid?***

*Intervjuu salvestatakse teie nõusolekul ja salvestusi säilitatakse kuni nende analüüsimiseni paroolidega kaitstud kaustas Praxise pilveserveris. Salvestused kustutatakse 2 kuu jooksul peale uuringu lõppemist (jaanuaris 2025). Salvestusele pääsevad ligi vaid uuringumeeskonna liikmed. Salvestuselt kirjutatakse tekst maha ja tekst muudetakse anonüümseks, s.t. ei kirjutata üles nimesid jm infot, mis võivad aidata tuvastada teie isikut. Neid tekste säilitatakse kuni kaks kuud uuringu lõppemise järel (jaanuarini 2025).*

*Soovi korral võite uuringus osalemise igal ajahetkel katkestada ja nõuda juba salvestatud intervjuu lindistuse hävitamist nii kaua, kui need on alles. Kuna üleskirjutatud tekstid on anonüümsed, siis nende hävitamist ei saa te nõuda.*

*Intervjuude tulemusi analüüsitakse üksnes anonüümsel kujul. Kasutades intervjuude tsitaate uuringu raportis, ei ole sinna juurde lisatud vastajaid identifitseerivat infot.*

***Täiendavat infot***

*Täiendavat infot uuringu andmekaitse tingimuste kohta leiate sellelt lingilt: [andmekaitse informatsiooni link, vt ka lisa 6]*

*Kui teil tekib täiendavaid küsimusi uuringu osalemise või isikuandmete kaitse kohta, vastavad meie uuringumeeskonna liikmed neile meeleldi.*

*[Intervjuud läbi viiva projektimeeskonna liikme kontakt]*